****

 **REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinsko vijeće**

**KLASA:** 406-01/20-01/01

**URBROJ:** 2196/06-02-20-01

**Negoslavci,** 21.10.2020. godine

**GODIŠNJI PLAN UPRAVLJANJA IMOVINOM U VLASNIŠTVU OPĆINE NEGOSLAVCI ZA 2021. GODINU**

**1. UVOD**

Općina Negoslavci izrađuje Plan upravljanja imovinom u vlasništvu Općine Negoslavci za razdoblje od godinu dana (u daljem tekstu: Plan upravljanja). Donošenje Godišnjeg plana upravljanja utvrđeno je člancima 15. i 19. Zakona o upravljanju državnom imovinom („Narodne novine“ broj 52/18) i Strategijom upravljanja i raspolaganja imovinom u vlasništvu Općine Negoslavci za razdoblje od 2017. do 2022. godine.

 Obvezni sadržaj Plana upravljanja propisan je Uredbom o obveznom sadržaju plana upravljanja imovinom u vlasništvu Republike Hrvatske („Narodne novine“ broj 24/14).

 Plan upravljanja je jedinstveni dokument sveobuhvatnog prikaza transparentnog upravljanja imovinom u vlasništvu Općine Negoslavci.

 **Tablica 1. Planirani prihodi upravljanja imovinom u proračunu Općine Negoslavci**

|  |
| --- |
| **Planirani prihodi od imovine** |
| **Opis** | **Proračun 2019.** | **Proračun****2020.** | **Projekcija 2021.** | **Projekcija 2022.** |
| Prihodi od nefinancijske imovine | 139.000,00 | 42.000,00 | 16.000,00 |  |

 Planom upravljanja predviđa se učinkovito upravljanje i raspolaganje imovinom, u smislu dobrog gospodara. Priroritet je postaviti optimalna rješenja upravljanja imovinom za buduće naraštaje, generiranje gospodarskog rasta kao i ostvarenje strateških razvojnih ciljeva.

**Tablica 2. Planirani rashodi održavanja i uređenja za 2021. godinu na imovini u vlasništvu Općine Negoslavci**

|  |
| --- |
| **Planirani rashodi na imovini** |
| **Područje** | **Rashodi** |
| Uređenje centra općine - izgradnja parkinga | 550.000,00 |
| Održavanje i sanacija lokalnih cesta | 600.000,00 |
| Sanacija pješačkih staza | 200.000,00 |
| Održavanje javne rasvjete – usluge održavanja javne rasvjete | 110.000,00 |
| Uređenje komunalne infrastrukture – kanalska mreža | 200.000,00 |
| Uređenje groblja u Negoslavcima – parking i ograda | 450.000,00 |
| Zgrada nogometnog igrališta – uređenje prostorija u teretanu | 200.000,00 |
| **UKUPNO** | **2.310.000,00** |

 **2. GODIŠNJI PLAN UPRAVLJANJA TRGOVAČKIM DRUŠTVIMA**

 Općina Negoslavci nema trgovačkih društava u svojem vlasništvu ili suvlasništvu.

 **3.** **GODIŠNJI PLAN UPRAVLJANJA I RASPOLAGANJA STANOVIMA I POSLOVNIM PROSTORIMA U VLASNIŠTVU OPĆINE NEGOSLAVCI**

Poslovni prostori su, prema odredbama Zakona o zakupu i kupoprodaji poslovnog prostora (»Narodne novine«, broj 125/11, 64/15, 112/18), poslovne zgrade, poslovne prostorije, garaže i garažna mjesta. Pod pojmom stanovi, podrazumijevaju se stanoviu vlasništvu lokalnih jedinica.

 **Tablica 3. Podaci o poslovnim prostorima u vlasništvu Općine Negoslavci.**

|  |  |  |  |
| --- | --- | --- | --- |
| **Poslovni prostori** | **Površina u m2** | **Dosadašnji način korištenja** | **Planirani način korištenja** |
| Vukovarska 7, Negoslavci, k.č. 677/3, k.o. Negoslavci | Zgrada 203 | Prostorije u službi organa Općine Negoslavci, prvi sprat se učestalo koristi, prizemlje po potrebi za održavanje manifestacija, svečanih ručkova i večera. | Isto kao i ranije. |
| Braće Nerandžića 2, Negoslavci, k.č. 876/2, k.o. Negoslavci | Zgrada i dvor 508 | Prostorije za potrebe Projektnog centra Negoslavci, organa Općine Negoslavci i udruge umirovljenika “Sremac”. | Isto kao i ranije. |
| Braće Nerandžića 83, Negoslavci, k.č. 1612/2, k.o. Negoslavci | Zgrada 255 | Prostorije za potrebe Nogometnog kluba Negoslavci. | Isto kao i ranije. |
| Željeznička b.b., Negoslavci, k.č. 1938, k.o. Negoslavci | Zgrada 146 | Prostorije za potrebe lovačke udruge “Fazan” i sportske ribolovne udruge “Dobra voda”. | Isto kao i ranije. |

 Općina Negoslavci nema stanova u svojem vlasništvu ili suvlasništvu.

 **4. GODIŠNJI PLAN UPRAVLJANJA I RASPOLAGANJA GRAĐEVINSKIM ZEMLJIŠTEM U VLASNIŠTVU OPĆINE NEGOSLAVCI**

 Građevinsko zemljište je prema odredbama Zakona o prostornom uređenju (»Narodne novine« broj 153/13, 65/17, 114/18, 39/19 i 98/19), zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.

 Općina Negoslavci nema građevinskog zemljišta u svom vlasništvu ili suvlaništvu.

 **5. GODIŠNJI PLAN PRODAJE NEKRETNINA U VLASNIŠTVU OPĆINE NEGOSLAVCI**

 Općina Negoslavci nema u planu prodaju nekretnina u svom vlasništvu ili suvlasništvu u 2021. godini.

 **6. GODIŠNJI PLAN RJEŠAVANJA IMOVINSKO-PRAVNIH I DRUGIH ODNOSA VEZANIH UZ PROJEKTE OBNOVLJIVIH IZVORA ENERGIJE TE OSTALIH INFRASTRUKTURNIH PROJEKATA, KAO I EKSPLOATACIJU MINERALNIH SIROVINA SUKLADNO PROPISIMA KOJI UREĐUJU TA PODRUČJA**

Na području Općine Negoslavci ne postoje obnovljivi izvori energije i mineralne sirovine te ne postoji konkretni plan za 2021. godinu u tom području.

 **7. GODIŠNJI PLAN POSTUPAKA PROCJENE IMOVINE U VLASNIŠTVU OPĆINE NEGOSLAVCI**

 Procjena vrijednosti nekretnina u Republici Hrvatskoj regulirana je Zakonom o procjeni vrijednosti nekretnina (»Narodne novine«, broj 78/15).

 Općina Negoslavci nema u planu u 2021. godini vršiti procjenu vrijednosti nekretnina.

 **8. GODIŠNJI PLAN RJEŠAVANJA IMOVINSKO-PRAVNIH ODNOSA**

Općina Negoslavci nema u planu rješavanje imovinsko-pravnih odnosa u svom vlasništvu ili suvlasništvu u 2021. godini.

 **9. PROVEDBE PROJEKTA JAVNO-PRIVATNOG PARTNERSTVA**

 Javno–privatno partnerstvo jest dugoročan ugovorni odnos između javnog i privatnog partnerstva, čiji je predmet izgradnja ili rekonstrukcija te održavanje javne građevine, u svrhu pružanja javnih usluga iz okvira nadležnosti javnog partnera. Obvezu i rizike uz financiranje i proces gradnje preuzima privatni partner. Statusno javno–privatno partnerstvo jest model temeljen na ugovornom odnosu između javnog i privatnog partnera.

 Općina Negoslavci nema planova za ulaženje u projekte javno–privatnog partnerstva u 2021. godini.

 **10. GODIŠNJI PLAN VOĐENJA EVIDENCIJE IMOVINE**

Izrađen je Registar nekretnina u vlasništvu Općine Negoslavci i dostupan je na web stranici Općine Negoslavci: <http://opcina-negoslavci.hr/> .

 **11. GODIŠNJI PLAN POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČE UPRAVLJANJA I RASPOLAGANJA IMOVINOM U VLASNIŠTVU OPĆINE NEGOSLAVCI**

Registar nekretnina u vlasništvu Općine Negoslavci je objavljen na internet stranici Općine Negoslavci.

 **12. GODIŠNJI PLAN ZAHTJEVA ZA DAROVANJE NEKRETNINA UPUĆEN MINISTARSTVU DRŽAVNE IMOVINE**

 Općina Negoslavci nema u planu podnošenje zahtjeva za darovanje nekretnina ili zamjenu.

**Predsjednik Općinskog vijeća:**

Miodrag Mišanović